गाउँमा अझै ६० प्रतिशत मानिसको पँहुचमा बैङ्क पुग्न सकेको छैन भनिन्छ । यसर्थ, त्यो ठाउँ क्षेत्र पहिचान गर्दै हामीले पुग्ने हो । जहाँ ठूला बैङ्क पुग्न सक्दैनन् । यस्ता क्षेत्रको जीवनस्तर उकास्ने भनेकै दायित्व विकास बैङ्कको रहेकाले अबका दिनमा पुँजी वृद्धिसँगै विभिन्न कार्यक्रम लिएर त्यस्ता ठाउँमा पुग्न सक्नुपर्दछ । जसले प्रभावकारिता बढाउँछ । पुँजी वृद्धिसँगै राजधानीको प्राइम लोकेसनमा रहेर ठूला प्रोजेक्टमा लगानी गर्ने क्षमता पनि राख्दछ भने विकट गाउँमा पुगेर साना साना इकाइमा पनि लगानी प्रवाह गर्न सक्छ । त्यस्तै, ठुला बैङ्क सरह नै हाम्रा शाखाहरु पनि विस्तारित छन् । प्रविधि सँगै हिड्न सक्षम छ । कारोबार ग्रोथ रेसियो पनि बढी छ । तुलनात्मक रुपमा भन्नु पर्दा सेयर पनि वाणिज्य बैङ्कको भन्दा बढी रहेको छ । बास्तवमा भन्ने हो भने अहिलेको नेपालीहरुको आवश्यकता भनेको विकास बैङ्क नै बनने गरेको छ । आर्थिक जिवनस्तर, समाज, क्षेत्र, वित्तिय शिक्षाको आधारमा पनि हाम्रो आवश्यकतालाई पुष्टि गर्दछ ।
